CELEX: 32007D0151
Language: sk
Date: 2007-03-06 00:00:00
Title: 2007/151/ES: Rozhodnutie Komisie zo 6. marca 2007 , ktorým sa menia a dopĺňajú rozhodnutia 94/741/ES a 97/622/ES, pokiaľ ide o dotazníky pre správu o vykonávaní smernice Európskeho parlamentu a Rady 2006/12/ES o odpadoch a o vykonávaní smernice Rady 91/689/EHS o nebezpečnom odpade [oznámené pod číslom K(2007) 634] (Text s významom pre EHP )

7.3.2007   
            
            
               SK
            
            
               Úradný vestník Európskej únie
            
            
               L 67/7
            
         
      ROZHODNUTIE KOMISIE
   
   zo 6. marca 2007,
   ktorým sa menia a dopĺňajú rozhodnutia 94/741/ES a 97/622/ES, pokiaľ ide o dotazníky pre správu o vykonávaní smernice Európskeho parlamentu a Rady 2006/12/ES o odpadoch a o vykonávaní smernice Rady 91/689/EHS o nebezpečnom odpade
   [oznámené pod číslom K(2007) 634]
   (Text s významom pre EHP)
   (2007/151/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Európskeho parlamentu a Rady 2006/12/ES z 5. apríla 2006 o odpadoch (1), a najmä na prvý odsek jej článku 16,
   so zreteľom na smernicu Rady 91/689/EHS z 12. decembra 1991 o nebezpečnom odpade (2), a najmä na jej článok 8 ods. 1,
   keďže:
   
               (1)
            
            
               Správu o vykonávaní smernice 2006/12/ES treba vypracovať na základe dotazníka ustanoveného v rozhodnutí Komisie 94/741/ES z 24. októbra 1994 o dotazníkoch pre správy členských štátov o vykonávaní niektorých smerníc v odvetví odpadov (vykonávanie smernice Rady 91/692/EHS) (3).
            
         
               (2)
            
            
               Správu o vykonávaní smernice 91/689/EHS treba vypracovať na základe dotazníka ustanoveného v rozhodnutí Komisie 97/622/ES z 27. mája 1997 o dotazníkoch pre správy členských štátov o vykonávaní niektorých smerníc v odvetví odpadov (vykonávanie smernice Rady 91/692/EHS) (4).
            
         
               (3)
            
            
               Nariadením Európskeho parlamentu a Rady (ES) č. 2150/2002 z 25. novembra 2002 o štatistike o odpadoch (5) sa vytvoril rámec pre vypracovávanie štatistík Spoločenstva o vzniku, zhodnocovaní a zneškodňovaní odpadov.
            
         
               (4)
            
            
               Pri preskúmaní povinností podávania správ o odpadoch stanovených v právnych predpisoch Spoločenstva sa ukázalo, že niektoré povinnosti poskytovania údajov stanovené v rozhodnutiach 94/741/ES a 97/622/ES sú pokryté zároveň aj nariadením (ES) č. 2150/2002 alebo nariadením Európskeho parlamentu a Rady (ES) č. 1013/2006 zo 14. júna 2006 o preprave odpadu (6).
            
         
               (5)
            
            
               S cieľom zabrániť duplicite a zbytočným administratívnym požiadavkám by sa povinnosti podávania správ o „nebezpečnom odpade“ a o „inom odpade“ mali z rozhodnutia 94/741/ES vypustiť. Okrem toho by sa mal výraz „odpad z domácností“ nahradiť výrazom „odpad z domácností a podobný odpad“, aby sa rozhodnutie 94/741/ES zosúladilo s nariadením (ES) č. 2150/2002.
            
         
               (6)
            
            
               Z rozhodnutia 97/622/ES by sa preto mala vypustiť povinnosť podávania správ o nebezpečnom odpade.
            
         
               (7)
            
            
               Rozhodnutia 94/741/ES a 97/622/ES by sa preto mali zodpovedajúcim spôsobom zmeniť a doplniť.
            
         
               (8)
            
            
               Opatrenia ustanovené v tomto rozhodnutí sú v súlade so stanoviskom výboru zriadeného podľa článku 18 smernice 2006/12/ES,
            
         PRIJALA TOTO ROZHODNUTIE:
   Článok 1
   Rozhodnutie 94/741/ES sa mení a dopĺňa tak, ako sa stanovuje v prílohe k tomuto rozhodnutiu.
   Článok 2
   Rozhodnutie 97/622/ES sa mení a dopĺňa tak, ako sa stanovuje v prílohe k tomuto rozhodnutiu.
   Článok 3
   Toto rozhodnutie je určené členským štátom.
   
      V Bruseli 6. marca 2007
      
         
            Za Komisiu
         
         Stavros DIMAS
         
         
            člen Komisie
         
      
   
   
      (1)  Ú. v. EÚ L 114, 27.4.2006, s. 9.
   
      (2)  Ú. v. ES L 377, 31.12.1991, s. 20. Smernica naposledy zmenená a doplnená nariadením Európskeho parlamentu a Rady (ES) č. 166/2006 (Ú. v. EÚ L 33, 4.2.2006, s. 1).
   
      (3)  Ú. v. ES L 296, 17.11.1994, s. 42.
   
      (4)  Ú. v. ES L 256, 19.9.1997, s. 13.
   
      (5)  Ú. v. ES L 332, 9.12.2002, s. 1. Nariadenie naposledy zmenené a doplnené nariadením (ES) č. 1893/2006 (Ú. v. EÚ L 393, 30.12.2006, s. 1).
   
      (6)  Ú. v. EÚ L 190, 12.7.2006, s. 1.
   
      PRÍLOHA
      Zmeny a doplnenia rozhodnutí 94/741/ES a 97/622/ES
      
                  A.
               
               
                  V prílohe k rozhodnutiu 94/741/ES sa druhý dotazník mení a dopĺňa takto:
                  
                              1.
                           
                           
                              Názov dotazníka sa nahrádza takto:
                              „DOTAZNÍK
                              pre správu členských štátov o transpozícii a vykonávaní smernice 2006/12/ES“.
                           
                        
                              2.
                           
                           
                              Časť II bod 4 dotazníka sa nahrádza takto:
                              
                                          „4.
                                       
                                       
                                          V súlade s článkom 7 ods. 1 poskytnite, prosím, tieto údaje, ak sú dostupné, a uveďte, ak pri niektorom z nich ide o odhad:
                                          
                                                       
                                                   
                                                   
                                                      Odpad z domácností a podobný odpad
                                                      (ton ročne)
                                                   
                                                
                                                      Celkové množstvo vyprodukovaného odpadu (1), z toho:
                                                   
                                                
                                                      recyklovaný (1)
                                                      
                                                   
                                                   
                                                       
                                                   
                                                
                                                      spálený (1)
                                                      
                                                   
                                                   
                                                       
                                                   
                                                
                                                      spálený s rekuperáciou energie (1)
                                                      
                                                   
                                                   
                                                       
                                                   
                                                
                                                      uložený na skládku (1):
                                                   
                                                   
                                                       
                                                   
                                                
                                                      iné, špecifikujte (1):
                                                   
                                                   
                                                       
                                                   
                                                
                                    
                        
            
                  B.
               
               
                  V prílohe k rozhodnutiu 97/622/ES sa v časti II prvého dotazníka vypúšťa bod 11 písm. d).
               
            
         (1)  V členskom štáte.“